એશિયન ગેમ્સમાં સિલ્વર મેડલ વિજેતા ભારતીય બેડમિન્ટન સ્ટાર પી. વી. સિંધુ આજથી શરૃ થઈ રહેલી જાપાન ઓપનની ફાઇનલમાં હારવાના પોતાના સિલસિલાને તોડવાના ઇરાદે ઊતરશે. સિંધુએ આ વર્ષે કોમનવેલ્થ ગેમ્સ, વર્લ્ડ ચેમ્પિયનશિપ અને એશિયન ગેમ્સની ફાઇનલમાં સ્થાન મેળવ્યું હતું પરંતુ સિલ્વર મેડલથી સંતોષ માનવો પડયો હતો. જોકે, ભારતની અન્ય એક ખેલાડી સાઇના નેહવાલ અને બી. સાંઈ પ્રણિથે નામ પરત ખેંચી લીધું છે.